Пейо Яворов
Недей ме нежно поглежда

chitanka.info

Недей ме нежно поглежда,

не се усмихвай приветно —

напразно храниш надежда

да найдеш чувство ответно.

Дори и бога, богиня

за мене няма в небето —

отдавна скъпа светиня,

девойко, имам в сърцето…

И ти си млада, красива,

за обич страстна родена,

но тя… По нея отива

душата — вече пленена.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.